**Līgums Nr. FM VID 2024/112**

**“Dabasgāzes piegāde Piekrastes ielā 32, Daugavpilī”**

Rīgā, Dokumenta parakstīšanas datums ir

pēdējā parakstītāja laika zīmoga datums

**Valsts ieņēmumu dienests**, kuru saskaņā ar \_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_ (turpmāk – **Lietotājs**), no vienas puses, un

\_\_\_\_\_\_\_\_\_\_\_\_\_\_\_, kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_pārstāv \_\_\_\_\_\_\_\_\_\_\_\_\_\_\_\_\_\_ (turpmāk – **Tirgotājs**), no otras puses,

turpmāk abi kopā saukti Puses vai katrs atsevišķi – Puse,

*ievērojot, ka:*

1. **Tirgotājs** pēc **Lietotāja** pieprasījuma ir apņēmies garantēt **Lietotājam** saskaņā ar šo līgumu **Lietotāja** pieprasītā dabasgāzes daudzuma pārdošanu par pielīgto cenu un šajā līgumā **Tirgotājam** pielīgto saistību izpildei iegādājas visu šī līguma ietvaros **Lietotāja** pieprasīto dabasgāzes daudzumu,
2. līdz ar **Lietotāja** rīkotā publiskā iepirkuma “Dabasgāzes piegāde Piekrastes ielā 32, Daugavpilī”, iepirkuma identifikācijas Nr.FM VID 2024/112 rezultātiem, Puses

noslēdz šādu Dabasgāzes piegādes Piekrastes ielā 32, Daugavpilī līgumu (turpmāk – Līgums):

1. **Līguma priekšmets**
	1. **Tirgotājs** saskaņā Ministru kabineta 2017.gada 7.februāra noteikumiem Nr.78 “Dabasgāzes tirdzniecības un lietošanas noteikumi” un Līguma noteikumiem nodrošina dabasgāzes iegādi **Lietotājam**, kas ietver dabasgāzes pārdošanu **Lietotājam**, dabasgāzes sadales sistēmas un dabas gāzes pārvades sistēmas pakalpojumus, rēķinu izrakstīšanu, maksājumu iekasēšanu un apstrādi, kā arī citas darbības, kas saistītas ar dabasgāzes tirdzniecību (turpmāk viss kopā – Pakalpojums) un, kas ir izpildāmas saskaņā ar **Lietotāja** izvirzītajām prasībām, bet **Lietotājs** pērk Pakalpojumu un samaksā par to.
	2. **Tirgotājs** nodrošina nepārtrauktu Pakalpojuma sniegšanu **Lietotājam** gazificētajā objektā – Piekrastes ielā 32, Daugavpilī (turpmāk – Gazificētais objekts) **Lietotājam** nepieciešamā daudzumā līdz 16 000m3 (sešpadsmit tūkstoši kubikmetri) 12 (divpadsmit) mēnešu periodā, t.i., laika posmā no 2024.gada 1.aprīļa līdz 2025.gada 31.martam (ieskaitot) atbilstoši Līguma 1.pielikumā noteiktajiem dabasgāzes kvalitātes parametriem.
	3. Dabasgāzes īpašuma tiesību nodošana notiek uz **Lietotāja** dabasgāzes apgādes sistēmas piederības robežas.
	4. **Lietotājs** dabasgāzi izmanto Gazificētā objekta telpu apkures nodrošināšanai.
2. **Sistēmas pakalpojumi**
	1. **Tirgotājs** atbilstoši normatīvajiem aktiem noslēdz nepieciešamos līgumus, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu **Lietotājam**, kā arī ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju.
	2. Dabasgāzes iegādi **Lietotājam** Gazificētajā objektā līdz dabasgāzes apgādes sistēmas piederības robežai atļautās maksimālās slodzes robežās nodrošina sadales sistēmas operators normatīvajos aktos noteiktajā kārtībā.
	3. **Lietotājam** ir saistošas normatīvajos aktos paredzētās un sadales sistēmas operatora izstrādātajā un tā tīmekļa vietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
	4. **Lietotājam** ir pienākums nepārsniegt Gazificētajā objektā atļauto maksimālo slodzi. Puses vienojas, ka sadales sistēmas operatora sniegtā informācija, kas ir pieejama **Lietotājam** par Gazificētajā objektā noteiktās maksimālās atļautās slodzes izmaiņām ir saistoša Pusēm.
3. **Pakalpojuma periods, dabasgāzes cena un maksa par sistēmas pakalpojumiem**
	1. Pakalpojuma periodā no 2024.gada 1.aprīļa līdz 2025.gada 31.martam (ieskaitot) Gazificētajā objektā **Tirgotājs** pārdod un **Lietotājs** pērk dabasgāzi par dabasgāzes cenu – **kas noteikta** pēc biržas cenas TTFfm\*.Dabasgāzes cenā iekļautas Dabasgāzes uzglabāšanas sistēmas pakalpojuma izmaksas, maksa par pārvades sistēmas pakalpojumu – pārvades jaudu un balansēšanas pakalpojuma izmaksas, bet nav iekļautas Dabasgāzes pārvades sistēmas pakalpojuma – izejas punkta Latvijas lietotāju apgādei – izmaksas, maksa par sadales sistēmas pakalpojumiem, akcīzes nodoklis un pievienotās vērtības nodoklis (turpmāk – PVN). Papildus **Lietotājs** maksā **Tirgotāja** uzcenojumu (pretendenta piedāvātais uzcenojumu), kas norādīts Līguma 2.pielikumā. **Tirgotāja** uzcenojumā ir iekļautas visas izmaksas, kas saistītas ar Pakalpojuma nodrošināšanu, t.sk. materiāli, tehniskais nodrošinājums un darbaspēka izmaksas, izmaksas, kas saistītas ar Pakalpojuma ietvaros veicamajiem darbiem, ar uzturēšanu saistītās izmaksas, nodokļi (izņemot PVN un akcīzes nodokli), nodevas, muitas maksājumi, ja tādi ir, transporta izdevumi, ar nepieciešamo atļauju saņemšanu no trešajām personām saistītās izmaksas un citas ar Pakalpojuma savlaicīgu un kvalitatīvu sniegšanu saistītās izmaksas, kas nepieciešamas Līguma pilnīgai un kvalitatīvai izpildei, izņemot izmaksas, kas saistītas ar dabasgāzes pārvades sistēmas pakalpojumu - izejas punktu Latvijas lietotāju apgādei, sadales sistēmas pakalpojumu izmaksas.

\*TTFfm - mainīgā dabasgāzes cenas komponente EUR/MWh – piegādes mēneša *Title Transfer Facility* dabasgāzes cenas indekss, kura vērtība tiek noteikta iepriekšējā mēneša pēdējā tirdzniecības darba dienā un publicēta atbilstoši Starpkontinentālās biržas (*ICE – Intercontinental Exchange*) metodoloģijai tīmekļa vietnē www.ice.com/report/282 *“TTF NATURAL GAS INDEX (TTFI)”* sadaļā vai *“Argus European Natural Gas”* pārskatā. Šis lielums mainās katru mēnesi.

* 1. Kopējo maksājumu veido dabasgāzes cena (TTFfm), **Tirgotāja** uzcenojums, dabasgāzes sadales sistēmas pakalpojumi, dabasgāzes pārvades sistēmas pakalpojumi – izejas punktu Latvijas lietotāju apgādei, PVN, akcīzes nodoklis.
	2. Līguma kopējā summa ir **8 280,99 EUR** (astoņi tūkstoši divi simti astoņdesmit *euro* un 99 centi) bez PVN. PVN tiek maksāts papildus saskaņā ar spēkā esošiem normatīvajiem aktiem.
	3. Līguma 3.3.apakšpunktā noteiktajā Līguma kopējā summā ir iekļautas visas izmaksas, kas saistītas ar Līguma 1.punktā minētā Pakalpojuma nodrošināšanu saskaņā ar Līguma 3.2.apakšpunktā un 2.pielikumā norādītajām izmaksām, izņemot PVN.
	4. **Lietotājam** nav pienākuma izlietot visu Līguma 3.3.apakšpunktā norādīto Līguma kopējo summu, pasūtot Pakalpojumu Līguma darbības laikā.
	5. Katra mēneša pirmajā darba dienā **Tirgotājs** iesniedz **Lietotājam** informāciju par mēneša TTFfm cenu indeksu, kas tiek publicēts pirms piegādes mēneša pēdējā tirdzniecības darba dienā Starpkontinentālās biržas (*ICE – Intercontinental Exchange*) metodoloģijai tīmekļa vietnē <https://www.ice.com/report/282> *“TTF NATURAL GAS INDEX (TTFI)”* vai “Argus European Natural Gas” pārskatā, nosūtot to uz **Lietotāja** e-pasta adresi: vid@vid.gov.lv.
1. **Saņemtās dabasgāzes uzskaite un norēķinu kārtība**
	1. Komercuzskaites mēraparātu rādījumus saņemtās dabasgāzes uzskaitei **Lietotājam** ir pienākums paziņot sadales sistēmas operatoram, ievērojot kārtību un termiņus, kas noteikti sadales sistēmas operatora izstrādātajā un tā tīmekļa vietnē publicētajā sadales sistēmas pakalpojumu izmantošanas kārtībā.
	2. Maksu par saņemto dabasgāzi **Tirgotājs** aprēķina, ņemot vērā sistēmas operatora sniegtos aprēķinus par dabasgāzes patēriņu Gazificētajā objektā un saskaņā ar Līguma 3.2.apakšpunktā un Līguma 2.pielikumā norādītajām izmaksām.
	3. Maksu par **Lietotāja** saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajā objektā, Gazificēta objekta atļauto maksimālo slodzi vai normatīvajos aktos noteiktajā kārtībā pieteikto samazināto slodzi un ņemot vērā Enerģētikas likumā noteiktā kārtībā apstiprinātos un dabasgāzes saņemšanas brīdī spēkā esošos sistēmas pakalpojumu tarifus. Informācija par spēkā esošajiem tarifiem pieejama sistēmas operatoru tīmekļa vietnēs un Sabiedrisko pakalpojumu regulēšanas komisijas tīmekļa vietnē [www.sprk.gov.lv](http://www.sprk.gov.lv).
	4. **Tirgotājs** 3 (trīs) darba dienu laikā pēc pilnīgas un korektas informācijas saņemšanas no sadales sistēmas operatora par **Lietotāja** saņemto dabasgāzes daudzumu, uz rēķina saņemšanas adresi **FP.lietvediba@vid.gov.lv** bez papildu samaksas nosūta **Lietotājam** elektroniski sagatavotu rēķinu. Rēķinā ietveramas visas ar Pakalpojuma sniegšanu saistītas izmaksas: dabasgāzes cena (TTFfm), **Tirgotāja** uzcenojums, dabasgāzes sadales sistēmas pakalpojumi, dabasgāzes pārvades sistēmas pakalpojumi – izejas punktu Latvijas lietotāju apgādei, PVN, akcīzes nodoklis.
	5. **Lietotājam** ir pienākums veikt samaksu par pārskata mēnesī saņemto Pakalpojumu 30 dienu laikā no rēķina saņemšanas brīža, naudu pārskaitot, uz kādu no **Tirgotāja** izrakstītajā rēķinā norādītajiem norēķinu kontiem.Par samaksas datumu tiek uzskatīts datums, kad nauda pārskaitīta no **Lietotāja** norēķinu konta.
	6. Ja piemēroto sankciju dēļ **Lietotājam** nav tiesības veikt samaksu **Tirgotājam** par faktiski sniegto Pakalpojumu, **Lietotājs** atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 5.2.10.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2. **Pušu pienākumi un tiesības**
	1. **Pusēm** ir saistošas visas normatīvajos aktos **Tirgotājam** un **Lietotājam** paredzētās tiesības un pienākumi.
	2. **Tirgotāja** pienākumi:
		1. pārdot dabasgāzi **Lietotājam** nepieciešamajā daudzumāGazificētajā objektā ar Līguma 3.2.apakšpunktā un Līguma 2.pielikumā norādītajām izmaksām;
		2. noslēgt līgumus par Līguma izpildei nepieciešamo sistēmas pakalpojumu nodrošināšanu **Lietotājam** un nodrošināt Līguma izpildei nepieciešamo balansēšanas pakalpojumu;
		3. norēķināties ar sistēmas operatoriem par Līguma izpildes nodrošināšanai **Lietotājam** sniegtajiem sistēmas pakalpojumiem;
		4. 10 (desmit) darba dienu laikā pēc **Lietotāja** rakstveida pretenzijas par izrakstīto rēķinu saņemšanas pārbaudīt rēķinu un pārbaudes rezultātus rakstveidā paziņot **Lietotājam**;
		5. vismaz sešas nedēļas iepriekš informēt **Lietotāju** par Līguma termiņa beigām, e-pastā sazinoties ar Līgumā norādīto **Lietotāja** kontaktpersonu vai nosūtot informāciju uz rēķina saņemšanas adresi;
		6. **Tirgotāja** portālā vai rakstveidā informēt **Lietotāju** par reorganizāciju, juridiskās adreses, kontaktinformācijas un citu Līguma izpildei būtisko rekvizītu maiņu ne vēlāk kā 5 (piecu) kalendāro dienu laikā pirms attiecīgajām izmaiņām;
		7. nodrošināt **Lietotājam** iespēju nodot informāciju par patērēto dabasgāzi, nosūtot datus elektroniski vai reģistrējot tiešsaistes datu bāzē;
		8. atzīt sev par saistošām savas un **Lietotāja** veiktās darbības **Tirgotāja** portālā;
		9. nodrošināt iegādājamās dabasgāzes kvalitātes parametru atbilstības kontroli atbilstoši noteiktajiem dabasgāzes kvalitātes raksturlielumiem, kas noteikti Līguma 1.pielikumā.
		10. **Tirgotājs** 2 (divu) darba dienu laikā rakstveidā informē **Lietotāju**:
			1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt **Tirgotāju** darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja **Tirgotājs** ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
			2. ja mainās **Tirgotāja** dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt **Tirgotāju** darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja **Tirgotājs** ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: [https://info.ur.gov.lv/#/data-search](https://info.ur.gov.lv/%22%20%5Cl%20%22/data-search) nav publicēta.
		11. **Tirgotājs** apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	3. **Lietotāja** pienākumi:
		1. pilnā apjomā Līgumā pielīgtajā termiņā samaksāt **Tirgotāja** izrakstītos rēķinus;
		2. nekavējoties sazināties un rakstveidā informēt **Tirgotāju**, ja līdz mēneša 8.datumam nav saņemts rēķins par iepriekšējā mēnesī saņemto Pakalpojumu. Rēķina nesaņemšana neatbrīvo **Lietotāju** no pienākuma veikt norēķinus par saņemto Pakalpojumu;
		3. ja Tirgotājs nodrošina informācijas sniegšanu tiešsaistē, tad reģistrēties **Tirgotāja** portālā, ievērot tā lietošanas noteikumus, un atzīt sev par saistošām **Tirgotāja** portālā veiktās darbības un norādīt pieprasīto kontaktinformāciju saziņai ar **Lietotāju** grāmatvedības, tehniskos un citos jautājumos;
		4. iesniegt **Tirgotājam** dabasgāzes **Lietotāja** piekrišanas apliecinājumu, iesniegumu par kontakinformācijukomunikācijai ar **Lietotāju,** apliecinājumu par saņemtās dabasgāzes sadalījumu pa dabasgāzes izmantošanas mērķiem.Šajā apakšpunktā minētos dokumentusparaksta Valsts ieņēmumu dienesta Nodrošinājuma pārvaldes direktors vai persona, kura viņu aizvieto;
		5. nepieciešamības gadījumā mēneša pirmajā darba dienā **Tirgotāja** portālā vai elektroniski nosūtot uz **Tirgotāja** e-pastu iesniegt **Tirgotājam** informāciju par saņemtās dabasgāzes sadalījumu atbilstoši tās izlietošanas mērķim akcīzes nodokļa piemērošanai;
		6. rakstveidā vai **Tirgotāja** portālā informēt **Tirgotāju** par reorganizāciju, juridiskās adreses, kontaktinformācijas un citu Līguma izpildei būtisko rekvizītu vai informācijas par Gazificēto objektu un to juridiskā statusa (īpašumā, lietojumā vai valdījumā) maiņu ne vēlāk kā 5 (piecu) kalendāro dienu laikā pirms attiecīgajām izmaiņām.
	4. **Tirgotāja** tiesības:
		1. normatīvajos aktos noteiktajos gadījumos pieprasīt **Lietotājam** noteiktā termiņā iesniegt saistību pienācīgas izpildes nodrošinājumu;
		2. pieprasīt no Lietotāja **Līguma** izpildei nepieciešamo informāciju;
		3. normatīvajos aktos un Līgumā noteiktajos gadījumos un kārtībā lūgt sistēmas operatoram pārtraukt dabasgāzes piegādi Gazificētajā objektā.
	5. **Lietotāja** tiesības:
		1. veikt avansa maksājumus par dabasgāzi un sistēmas pakalpojumiem. Dabasgāzes cenas vai maksas par sistēmas pakalpojumiem izmaiņu gadījumā, avansā veiktajiem maksājumiem tiek veikts pārrēķins atbilstoši dabasgāzes cenai un maksai par sistēmas pakalpojumiem dabasgāzes saņemšanas brīdī;
		2. pēc pieprasījuma saņemt no **Tirgotāja** normatīvajos aktos noteikto informāciju, kas saistīta ar Pakalpojuma sniegšanu **Lietotājam**;
		3. iesniegt **Tirgotājam** rakstveida pretenziju par izrakstīto rēķinu 10 (desmit) kalendāro dienu laikā no rēķina izrakstīšanas dienas.
3. **Pušu atbildība**
	1. Rēķina apmaksas kavējuma gadījumā **Lietotājam** ir pienākumssamaksāt **Tirgotājam** nokavējuma procentus 0.1% (nulle komats viena procenta) apmērā no nesamaksātās rēķina summas par katru kavējuma dienu.
	2. Ja **Tirgotājs** pēc Līguma noslēgšanas atsakās uzsākt sniegt Pakalpojumu, tad **Lietotājs** prasa un **Tirgotājs** maksā līgumsodu 500,00 EUR (pieci simti *euro* un 00 centi) apmērā.
	3. **Lietotājs** neatbild par **Tirgotāja** saistībām, kuras tas uzņēmies attiecībā pret trešajām personām sakarā ar Līguma izpildi.
	4. Ja **Tirgotāja** vainas dēļ **Lietotājam** netiek uzsākta Pakalpojuma sniegšana Līguma 3.1.punktā minētajā termiņā vai netiek nodrošināta Pakalpojuma sniegšana Līguma darbības laikā, **Lietotājs** prasa un **Tirgotājs** maksā līgumsodu 100,00 EUR (viens simts *euro* un 00 centu) apmērā par katru kavējuma dienu. Saskaņā ar šo punktu aprēķinātais līgumsods katrā tā piemērošanas gadījumā nedrīkst pārsniegt 10% (desmit procentus) no Līguma 3.3.apakšpunktā noteiktās Līguma kopējās summas.
	5. Ja **Tirgotājs** prettiesiski izpauž Līguma 10.punktā norādītās ziņas **Lietotājs** prasa un **Tirgotājs** maksā līgumsodu 200,00 EUR (divi simti *euro* un 00 centi) apmērā par katru ziņu prettiesiskās izpaušanas gadījumu.
	6. **Tirgotājs** nav atbildīgs par Līguma saistību neizpildi, ja tas nav varējis nodrošināt Pakalpojuma sniegšanu **Lietotājam** saistībā ar sistēmas operatoru nesniegtu sistēmas pakalpojumu **Lietotājam** no **Tirgotāja** neatkarīgu iemeslu dēļ.
	7. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
	8. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no summas bez PVN.
	9. Līgumsoda samaksa neatbrīvo Puses no Līguma saistību izpildes un zaudējumu atlīdzināšanas pienākuma.
4. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīta **Tirgotāja** speciālistu nepieejamība darba nespējas vai citu iemeslu dēļ, kā arī Pakalpojuma sniegšanas kavējums (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam nepieciešamības gadījumā jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
5. **Līguma termiņš un tā pirmstermiņa izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Tirgotājs nodrošina Pakalpojuma sniegšanu no 2024.gada 1.aprīļa līdz 2025.gada 31.martam, vai līdz brīdim, kad ir izlietota visa līgumā 3.3.apakšpunktā paredzētā Līguma kopējā summa (atkarībā no tā, kurš nosacījums iestāsies pirmais).
	3. Līgums ir spēkā līdz Pušu saistību pilnīgai izpildei.
	4. Līgumu pirms termiņa var izbeigt, Pusēm rakstveidā vienojoties.
	5. **Lietotājam** ir tiesības jebkurā laikā izbeigt Līgumu, par to vismaz 7 (septiņas) darba dienas iepriekš rakstveidā paziņojot **Tirgotājam**. Līgums tiek izbeigts kalendārā mēneša pēdējā dienā vai ar dienu, kad sistēmas operators izbeidzis sistēmas pakalpojumu sniegšanu **Lietotājam**.
	6. **Tirgotājam** ir tiesībasizbeigt Līgumu un pieprasīt sadales sistēmas operatoram pārtraukt dabasgāzes piegādi, par to brīdinot **Lietotāju** vismaz 5 (piecas) darba dienas iepriekš, ja:
		1. **Lietotājs** normatīvajos aktos vai Līgumānoteiktajā kārtībā vai termiņos nenorēķinās par saņemto Pakalpojumu un šāds kavējums pārsniedz 30 (trīsdesmit) dienas.
		2. **Tirgotājs** no sadales sistēmas operatora saņem informāciju par **Lietotāja** tirgotāja maiņu. Šajā gadījumā **Tirgotājs** paziņojumu par Līguma izbeigšanu **Lietotājam** nesūta;
		3. citos gadījumos, kad to paredz normatīvie akti.
	7. Līguma izbeigšanas gadījumā saskaņā ar Līguma 8.4., 8.5. vai 8.6.apakšpunktu, **Lietotājam** ir pienākums:
		1. sadales sistēmas operatora noteiktajā kārtībā paziņot sadales sistēmas operatoram komercuzskaites mēraparātu rādījumus Līguma izbeigšanas dienā;
		2. **Tirgotāja** rēķinā norādītajā termiņā veikt galīgo norēķinu par saņemto dabasgāzi, sistēmas pakalpojumiem un citiem pakalpojumiem;
		3. **Tirgotāja** rēķinā norādītajā termiņā veikt citus ar Līguma izpildi saistītos maksājumus.
	8. **Lietotājam** ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to **Tirgotājam**, ja atbilstoši Starptautisko un Latvijas Republikas nacionālo sankciju likumam 5.2.10.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
6. **Paziņojumi**
	1. Ja Līgumā nav noteikts citādi, visi paziņojumi, apstiprinājumi, pretenzijas, lūgumi, brīdinājumi un cita veida saziņa noformējama rakstveidā un nosūtāma adresātam uz juridisko adresi vai Līguma rekvizītu zonā norādīto e-pasta adresi, vai e-adresi, ja **Lietotājs** **Tirgotāja** portālā nav norādījis citu korespondences adresi.
	2. **Tirgotāja** portālā publicētie rēķini, paziņojumi, lūgumi, pretenzijas, pieprasījumi, brīdinājumi vai cita veida saziņa Līguma ietvaros ir **Lietotājam** saistoši un līdzvērtīgi rakstveidā noformētiem un nosūtītiem ierakstītā sūtījumā.
	3. Ja **Lietotājs** vēlas mainīt rēķina saņemšanas e-pasta adresi, rēķina saņemšanas pasta adresi mainīt uz e-pasta adresi vai otrādi, **Lietotājs** šādas izmaiņas var reģistrēt **Tirgotāja** portālā. Šādas izmaiņas Līguma noteikumos stājas spēkā, kad **Tirgotājs** izraksta un nosūta **Lietotājam** rēķinu atbilstoši **Lietotāja** pieteiktajām izmaiņām, ja **Tirgotājs** no **Lietotāja** nav saņēmis pretenziju par rēķina nesaņemšanu Līguma 5.3.2.punktā noteiktajā kārtībā.
	4. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatora dispečeriem pa sadales sistēmas operatora tīmekļa vietnē norādītajiem tālruņa numuriem vai ar sadales sistēmas operatora avārijas dienestu pa tālruni 114.
	5. **Tirgotājs** vienu reizi gadā nosūta **Lietotājam** savstarpējo norēķinu salīdzināšanas aktu un kuru **Lietotājs** 10 (desmit) dienu laikā paraksta un abpusēji parakstītu eksemplāru atsūta **Tirgotājam** vai iesniedz **Tirgotājam** motivētus iebildumus. Ja **Lietotājs** 10 (desmit) dienu laikā no akta saņemšanas dienas neatsūta **Tirgotājam** abpusēji parakstītu akta eksemplāru vai motivētus iebildumus, Puses aktā uzrādīto summu uzskata par pareizu.
	6. Pušu elektroniski sūtītie dokumenti (tajā skaitā, **Tirgotāja** rēķini) kļūst saistoši otrai Pusei 2. (otrajā) darba dienā pēc to nosūtīšanas uz Pušu norādīto e-pasta adresi vai e-adresi. Ja dokuments tiek sūtīts pa pastu, tas kļūst saistošs otrai Pusei 8. (astotajā) dienā pēc nosūtīšanas dienas.
7. **Konfidencialitāte**
	1. **Tirgotājs** apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par **Lietotāju**. Visa informācija, ko **Lietotājs** sniedz **Tirgotājam** Līguma izpildes laikā tiek uzskatīta par neizpaužamu un nedrīkst tikt izpausta vai padarīta publiski pieejama bez **Lietotāja** rakstiskas piekrišanas.
	2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. **Tirgotājam** ir pienākums, sniedzot Pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.
8. **Citi noteikumi**
	1. Līgums atspoguļo Pušu vienošanos attiecībā uz Līguma priekšmetu.
	2. Līgums tiek noslēgts saskaņā ar Latvijas Republikā spēkā esošajiem normatīvajiem aktiem. Pušu attiecības, kuras nav atrunātas Līgumā, tiek regulētas saskaņā ar Latvijas Republikā spēkā esošajiem normatīvajiem aktiem.
	3. Ja pēc Līguma spēkā stāšanās tiek pieņemti normatīvie akti, kas varētu nonākt pretrunā ar Līgumā pielīgto, Puses ievēro Līgumā pielīgtās saistības, ciktāl tās nenonāk pretrunā normatīvajiem aktiem, vienlaikus līgumiskajām attiecībām piemērojot normatīvo aktu regulējumu.
	4. Ja kāds no Līguma noteikumiem kļūst pilnīgi vai daļēji spēkā neesošs, neizpildāms vai tiek grozīts, pārējie Līguma noteikumi paliek spēkā. Šādā gadījumā spēkā neesošo vai neizpildāmo noteikumu Puses, nepieciešamības gadījumā, aizvietos ar spēkā esošu vai izpildāmu noteikumu, kas dod līdzīgu rezultātu un kas atbilst Pušu gribai Līguma parakstīšanas brīdī, un kas pēc savām ekonomiskajām sekām būs maksimāli ekvivalents spēkā neesošajam vai neizpildāmajam noteikumam.
	5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Visi strīdi, kas radušies Līguma darbības gaitā un netiek atrisināti savstarpēji vienojoties, tiek izšķirti Latvijas Republikas normatīvajos aktos noteiktajā kārtībā Latvijas Republikas vispārējās jurisdikcijas tiesā.
	6. Parakstot Līgumu, **Lietotājs** apliecina, ka viņam ir īpašuma, lietošanas vai valdījuma tiesības uz Gazificēto objektu.
	7. Par Līguma grozījumiem un papildinājumiem, izņemot Līguma 11.8.apakšpunktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa. Puses var veikt šādus būtiskus Līguma grozījumus – grozīt Pakalpojuma sniegšanas kārtību, palielināt iegādājamās gāzes apjomu, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
	8. Ja kādai no Pusēm tiek mainīts juridiskais statuss, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties rakstiski, nosūtot vēstuli, paziņo par to otrai Pusei*.* Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajām Pušu pilnvarotajām personām un to rekvizītiem. Šajā Līguma apakšpunktā noteiktos paziņojumus no **Lietotāja** puses ir tiesīgs parakstīt Valsts ieņēmumu dienesta Nodrošinājuma pārvaldes direktors vai persona, kura viņu aizvieto.
	9. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
	10. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
	11. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. no **Lietotāja** puses:
			1. iesniegt **Tirgotājam** dabasgāzes **Lietotāja** piekrišanas apliecinājumu, iesniegumu par kontakinformāciju komunikācijai ar **Lietotāju**, apliecinājumu par saņemtās dabasgāzes sadalījumu pa dabasgāzes izmantošanas mērķiem - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
			2. nodrošināt 5.3. punkta izņemot 5.3.4. apakšpunkta izpildi \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
		2. no **Tirgotāja** puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tālr. \_\_\_\_\_; e-pasts: \_\_\_\_\_\_\_\_\_\_\_\_\_\_\_).
	12. **Lietotāja** Līgumā 11.11.apakšpunktā.noteiktās pilnvarotās personas nav tiesīgas veikt grozījumus Līgumā.
	13. **Tirgotāja** Publisko iepirkumu likuma (turpmāk - PIL) 63.panta pirmās daļas izpratnē piesaistītais/-ie apakšuzņēmējs/-i ir: \_\_\_\_\_\_\_\_\_\_\_\_\_\_\_\_\_ .
	14. **Tirgotāja** piesaistītais/-ie apakšuzņēmējs/-i, uz kura/-u iespējām **Tirgotājs** balstījies, lai apliecinātu savu kvalifikāciju ir: \_\_\_\_\_\_\_\_\_\_\_\_\_\_\_\_\_\_\_\_\_.
	15. Līgums uz \_\_ (\_\_\_\_\_\_\_\_\_\_\_\_) lapām, tā 1.pielikums “Dabasgāzes kvalitātes raksturlielumi un prognozētais dabasgāzes daudzums” uz \_\_ (\_\_\_\_\_\_\_) lapas un 2.pielikums “Dabasgāzes iegādes cena” uz \_\_ (\_\_\_\_\_\_\_\_\_\_) lapas ir sagatavots elektroniska dokumenta veidā un tiek parakstīts ar drošu elektronisko parakstu, kas satur laika zīmogu.
9. **Kontaktinformācija un Pušu paraksti**

|  |  |
| --- | --- |
|  LietotājsValsts ieņēmumu dienestsVien. reģ. Nr. 90000069281Juridiskā adrese: Talejas iela 1, Rīga, LV-1978e-pasts: vid@vid.gov.lve-Adrese: \_DEFAULT@90000069281tālr. 67122689Norēķinu rekvizīti:Valsts kaseKods:TRELLV22Konta Nr.: LV26TREL2130056037000 | TirgotājsVien. reģ. Nr. Juridiskā adrese: e-pasts: tālr.:Norēķinu rekvizīti:Kods: Konta Nr.: |
| **Informācija par sadales sistēmas operatoru:**Vien. reģ. Nr. Juridiskā adrese: E-pasts: Kontaktu centra tālrunis: , darba dienās no plkst.08:00 līdz 18:00Zvaniem no ārzemēm tālrunis: Bojājumu pieteikšana pa tālruni: (24 (divdesmit četras) stundas diennaktī)  |     |
| *(paraksts\*)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(paraksts\*)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | *(paraksts\*)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU

***1.pielikums***

*Līgumam Nr. FM VID 2024/112*

*Dokumenta datums ir tā*

*elektroniskās parakstīšanas datums*

**Valsts ieņēmumu dienests**, kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_ (turpmāk – **Lietotājs**), no vienas puses, un

**\_\_\_\_\_\_\_\_\_\_\_\_\_\_\_\_**, kuru saskaņā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv (turpmāk – **Tirgotājs**), no otras puses,

turpmāk abi kopā saukti Puses vai katrs atsevišķi – Puse, vienojas par šādiem iegādajamas dabasgāzes kvalitātes raksturlielumiem:

*Līguma pielikums tiks papildināts atbilstoši Tehniskajā piedāvājumā norādītajiem dabasgāzes kvalitātes raksturlielumiem un izvēlētā pretendenta piedāvājumam*

Pušu paraksti

|  |  |
| --- | --- |
|  **Lietotājs** | **Tirgotājs** |
| *(paraksts\*)*\_\_\_\_\_\_\_\_\_\_\_\_\_\_\_\_\_\_\_\_\_\_\_ | *(paraksts\*)*\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU

***2.pielikums***

*Līgumam Nr. FM VID 2024/112*

*Dokumenta datums ir tā*

*elektroniskās parakstīšanas datums*

**Valsts ieņēmumu dienests**, kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_ (turpmāk – **Lietotājs**), no vienas puses, un

**\_\_\_\_\_\_\_\_\_\_\_\_\_\_\_\_**, kuru saskaņā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv (turpmāk – **Tirgotājs**), no otras puses,

turpmāk abi kopā saukti Puses vai katrs atsevišķi – Puse, vienojas par šādu iegādajamas dabasgāzes cenu:

*Līguma pielikums tiks papildināts atbilstoši Finanšu piedāvājumam un izvēlētā pretendenta piedāvājumam*

Pušu paraksti

|  |  |
| --- | --- |
|  **Lietotājs** | **Tirgotājs** |
| *(paraksts\*)*\_\_\_\_\_\_\_\_\_\_\_\_\_\_\_\_\_\_\_\_\_\_\_ | *(paraksts\*)*\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU